ddrg/super_eurlex huggingface dataset:
SL Uradni list Evropske unije C 45/10

Sodba Sodišča (peti senat) z dne 28. novembra 2013 (predlog za sprejetje predhodne odločbe Tribunal Central Administrativo Norte – Portugalska) – Maria Albertina Gomes Viana Novo in drugi proti Fundo de Garantia Salarial, IP

(Zadeva C-309/12) (1)

(Predlog za sprejetje predhodne odločbe - Direktiva 80/987/EGS - Direktiva 2002/74/ES - Varstvo delavcev v primeru plačilne nesposobnosti delodajalca - Jamstvene ustanove - Omejitev plačilne obveznosti jamstvenih ustanov - Terjatve iz naslova plač, ki so zapadle v obdobju šestih mesecev pred datumom vložitve pravnega sredstva za razglasitev plačilne nesposobnosti delodajalca)

2014/C 45/18

Jezik postopka: portugalščina

Predložitveno sodišče

Tribunal Central Administrativo Norte

Stranke v postopku v glavni stvari

Tožeče stranke: Maria Albertina Gomes Viana Novo, Ezequiel Martins Dias, Gabriel Inácio da Silva Fontes, Marcelino Jorge dos Santos Simões, Manuel Dourado Eusébio, Alberto Martins Mineiro, Armindo Gomes de Faria, José Fontes Cambas, Alberto Martins do Alto, José Manuel Silva Correia, Marilde Marisa Moreira Marques Moita, José Rodrigues Salgado Almeida, Carlos Manuel Sousa Oliveira, Manuel da Costa Moreira, Paulo da Costa Moreira, José Manuel Serra da Fonseca, Ademar Daniel Lourenço Dias, Ana Mafalda Azevedo Martins Ferreira

Tožena stranka: Fundo de Garantia Salarial, IP

Predmet

Predlog za sprejetje predhodne odločbe – Tribunal Central Administrativo do Norte – Razlaga členov 4 in 10 Direktive Sveta 80/987/EGS z dne 20. oktobra 1980 o približevanju zakonodaje držav članic o varstvu delavcev v primeru plačilne nesposobnosti njihovega delodajalca (UL, posebna izdaja v slovenščini, poglavje 5, zvezek 1, str. 217) – Omejitev obveznosti jamstvenih ustanov glede plačila – Nacionalna zakonodaja, ki navedeno obveznost plačila omejuje na terjatve, ki so zapadle v obdobju šestih mesecev pred vložitvijo pravnega sredstva za ugotovitev plačilne nesposobnosti delodajalca – Uporaba te omejitve za primere vložitve pravnega sredstva pri delovnih sodiščih za določitev višine terjatev, ki niso bile plačane v šestih mesecih po tem, ko so zapadle.

Izrek

Direktivo Sveta 80/987/EGS z dne 20. oktobra 1980 o varstvu delavcev v primeru plačilne nesposobnosti njihovega delodajalca, kakor je bila spremenjena z Direktivo 2002/74/ES Evropskega parlamenta in Sveta z dne 23. septembra 2002, je treba razlagati tako, da ne nasprotuje nacionalni zakonodaji, ki ne jamči za terjatve iz naslova plač, ki so zapadle več kot šest mesecev pred vložitvijo pravnega sredstva za razglasitev plačilne nesposobnosti delodajalca, čeprav so delavci pred začetkom obdobja teh šestih mesecev sprožili sodni postopek zoper delodajalca, da bi dosegli določitev višine dolgovanega zneska teh terjatev in njegovo prisilno izterjavo.

(1) UL C 287, 22.9.2012.
2.

Člen 9(1) Direktive 2004/83 v povezavi z njenim členom 9(2)(c) je treba razlagati tako, da samo to, da so homoseksualna dejanja kazniva, samo po sebi ne pomeni dejanja preganjanja. Šteti pa je treba, da je zaporna kazen, s katero se kaznujejo homoseksualna dejanja in ki se dejansko uporablja v izvorni državi, ki je sprejela tako zakonodajo, nesorazmerna in diskriminatorna kazen in da torej pomeni dejanje preganjanja.
SL Uradni list Evropske unije C 39/3

Sodba Sodišča (veliki senat) z dne 19. novembra 2013 – Evropska komisija proti Svetu Evropske unije

(Zadeva C-63/12) (1)

(Ničnostna tožba - Sklep 2011/866/EU - Letna prilagoditev osebnih prejemkov in pokojnin uradnikov in drugih uslužbencev Evropske unije - Kadrovski predpisi za uradnike - Člen 65 Kadrovskih predpisov - Metoda prilagoditve - Člen 3 Priloge XI h Kadrovskim predpisom - Določba o izjemi - Člen 10 Priloge XI h Kadrovskim predpisom - Resno in nenadno poslabšanje ekonomskega in socialnega položaja - Prilagoditev korekcijskih koeficientov - Člen 64 Kadrovskih predpisov - Sklep Sveta - Zavrnitev sprejetja predloga Komisije)

2014/C 39/05

Jezik postopka: francoščina

Stranke

Tožeča stranka: Evropska komisija (zastopniki: J. Currall, D. Martin in J.-P. Keppenne, agenti)

Intervenient v podporo tožeče stranke: Evropski parlament (zastopnika: A. Neergaard in S. Seyr, agenta)

Tožena stranka: Svet Evropske unije (zastopnika: M. Bauer in J. Herrmann, agenta)

Intervenienti v podporo tožene stranke: Češka republika (zastopniki: M. Smolek, D. Hadroušek in J. Vláčil, agenti), Kraljevina Danska (zastopniki: V. Pasternak Jørgensen in C. Thorning, agenti), Zvezna republika Nemčija (zastopnika: T. Henze in N. Graf Vitzthum, agenta), Kraljevina Španija (zastopnika: N. Díaz Abad in S. Centeno Huerta, agenta), Kraljevina Nizozemska (zastopnika: C. Wissels in M. Bulterman, agenta), Združeno kraljestvo Velika Britanija in Severna Irska (zastopniki: E. Jenkinson in J. Beeko, agentki, skupaj z R. Palmerjem, barrister)

Predmet

Ničnostna tožba – Sklep Sveta 2011/866/EU z dne 19. decembra 2011 o predlogu Komisije za uredbo Sveta o prilagoditvi osebnih prejemkov in pokojnin uradnikov in drugih uslužbencev Evropske unije ter korekcijskih koeficientov, ki se zanje uporabljajo, z učinkom od 1. julija 2011 (UL L 341, str. 54) – Neupoštevanje metode letne prilagoditve osebnih prejemkov in pokojnin uradnikov in drugih uslužbencev Unije – Zavrnitev prilagoditve korekcijskih koeficientov, ki se uporabljajo za kraj zaposlitve – Zloraba pooblastil – Kršitev členov 64 in 65 Kadrovskih predpisov za uradnike ter členov 1, 3 in 10 Priloge XI h Kadrovskim predpisom – Kršitev načela „patere legem quam ipse fecisti“ – Kršitev načela enakega obravnavanja – Neobstoj obrazložitve

Izrek

1. Tožba se zavrne.

2. Evropski komisiji se naloži plačilo stroškov.

3. Češka republika, Kraljevina Danska, Zvezna republika Nemčija, Kraljevina Španija, Kraljevina Nizozemska, Združeno kraljestvo Velika Britanija in Severna Irska ter Evropski parlament nosijo svoje stroške.

(1) UL C 118, 21.4.2012.
SL Uradni list Evropske unije C 367/17

Sodba Sodišča (četrti senat) z dne 17. oktobra 2013 (predlog za sprejetje predhodne odločbe Verwaltungsgericht Gelsenkirchen – Nemčija) – Michael Schwarz proti Stadt Bochum

(Zadeva C-291/12) (1)

(Predlog za sprejetje predhodne odločbe - Območje svobode, varnosti in pravice - Biometrični potni list - Prstni odtisi - Uredba (ES) št. 2252/2004 - Člen 1(2) - Veljavnost - Pravna podlaga - Postopek sprejetja - Člena 7 in 8 Listine Evropske unije o temeljnih pravicah - Pravica do spoštovanja zasebnega življenja - Pravica do varstva osebnih podatkov - Sorazmernost)

2013/C 367/29

Jezik postopka: nemščina

Predložitveno sodišče

Verwaltungsgericht Gelsenkirchen

Stranki v postopku v glavni stvari

Tožeča stranka: Michael Schwarz

Tožena stranka: Stadt Bochum

Predmet

Predlog za sprejetje predhodne odločbe – Verwaltungsgericht Gelsenkirchen – Veljavnost člena 1(2) Uredbe Sveta (ES) št. 2252/2004 z dne 13. decembra 2004 o standardih za varnostne značilnosti in biometrične podatke v potnih listih in potovalnih dokumentih, ki jih izdajo države članice (UL L 385, str. 1) v različici, kot izhaja iz Uredbe (ES) št. 444/2009 Evropskega parlamenta in Sveta z dne 6. maja 2009 (UL L 142, str. 1), kakor je bila spremenjena (UL L 188, str. 127), glede na člen 8 Listine o temeljnih pravicah in člen 8 Konvencije o varstvu človekovih pravic in temeljnih svoboščin – Pravica osebe, da pridobi potni list brez odvzema prstnih odtisov.

Izrek

Preizkus postavljenega vprašanja ni pokazal ničesar, kar bi vplivalo na veljavnost člena 1(2) Uredbe Sveta (ES) št. 2252/2004 z dne 13. decembra 2004 o standardih za varnostne značilnosti in biometrične podatke v potnih listih in potovalnih dokumentih, ki jih izdajo države članice, kakor je bila spremenjena z Uredbo (ES) št. 444/2009 Evropskega parlamenta in Sveta z dne 6. maja 2009.

(1) UL C 273, 8.9.2012.
SL Uradni list Evropske unije C 367/7

Sodba Sodišča (peti senat) z dne 17. oktobra 2013 (predlog za sprejetje predhodne odločbe Verwaltungsgericht Stuttgart – Nemčija) – Herbert Schaible proti Land Baden-Württemberg

(Zadeva C-101/12) (1)

(Predlog za sprejetje predhodne odločbe - Kmetijstvo - Uredba (ES) št. 21/2004 - Sistem za identifikacijo in registracijo ovc in koz - Obveznost elektronske individualne identifikacije - Obveznost vodenja registra na gospodarstvu - Veljavnost - Listina Evropske unije o temeljnih pravicah - Svoboda gospodarske pobude - Sorazmernost - Enako obravnavanje)

2013/C 367/11

Jezik postopka: nemščina

Predložitveno sodišče

Verwaltungsgericht Stuttgart

Stranki v postopku v glavni stvari

Tožeča stranka: Herbert Schaible

Tožena stranka: Land Baden-Württemberg

Predmet

Predlog za sprejetje predhodne odločne – Verwaltungsgericht Stuttgart – Veljavnost členov 3(1), 4(2), 5(1) in 9(3), prvi pododstavek, Uredbe Sveta (ES) št. 21/2004 z dne 17. decembra 2003 o uvedbi sistema za identifikacijo in registracijo ovc in koz ter o spremembi Uredbe (ES) št. 1782/2003 in direktiv 92/102/EGS in 64/432/EGS (UL, posebna izdaja v slovenščini, poglavje 3, zvezek 42, str. 56), kakor je bila spremenjena z Uredbo Komisije (ES) št. 933/2008 z dne 23. septembra 2008 (UL L 256, str. 5) glede na Listino temeljnih pravic Evropske unije, zlasti njenih členov 15(1) in 16 – Sorazmernost sistema posamične identifikacije ovc in koz

Izrek

Preizkus postavljenih vprašanj ni izkazal ničesar, kar bi lahko vplivalo na veljavnost členov 3(1), 4(2), 5(1) in 9(3), prvi pododstavek, Uredbe Sveta (ES) št. 21/2004 z dne 17. decembra 2003 o uvedbi sistema za identifikacijo in registracijo ovc in koz ter o spremembi Uredbe (ES) št. 1782/2003 in direktiv 92/102/EGS in 64/432/EGS, kakor je bila spremenjena z Uredbo Komisije (ES) št. 933/2008 z dne 23. septembra 2008, ter Priloge B, točka 2, k tej uredbi.

(1) UL C 133, 5.5.2012.
SL Uradni list Evropske unije C 367/20

Sodba Sodišča (sedmi senat) z dne 17. oktobra 2013 (predlog za sprejetje predhodne odločbe Kúria – Madžarska) – OTP Bank Nyilvánosan Működő Részvénytársaság proti Hochtief Solution AG

(Zadeva C-519/12) (1)

(Sodna pristojnost, priznavanje in izvrševanje odločb v civilnih in gospodarskih zadevah - Uredba (ES) št. 44/2001 - Posebne pristojnosti - Člen 5(1)(a) - Pojem „zadeve v zvezi s pogodbenimi razmerji“)

2013/C 367/34

Jezik postopka: madžarščina

Predložitveno sodišče

Kúria

Stranki v postopku v glavni stvari

Tožeča stranka: OTP Bank Nyilvánosan Működő Részvénytársaság

Tožena stranka: Hochtief Solution AG

Predmet

Predlog za sprejetje predhodne odločbe – Kúria – Razlaga člena 5(1)(a) Uredbe (ES) št. 44/2001 Sveta z dne 22. decembra 2000 o pristojnosti in priznavanju ter izvrševanju sodnih odločb v civilnih in gospodarskih zadevah (UL, posebna izdaja v slovenščini, poglavje 19, zvezek 4, str. 42) – Sodna pristojnost držav članic v zadevah v zvezi s pogodbenimi razmerji – Upnikova tožba na podlagi posojilne pogodbe, vložena zoper družbo, ki ima kontrolni delež v družbi dolžnici, ki je pogodbenica, in sicer ob uporabi posebnih nacionalnih predpisov, ki urejajo odgovornost te prve družbe

Izrek

Za spor, kakršen je ta iz postopka v glavni stvari, v katerem nacionalna zakonodaja osebi nalaga odgovornost za dolgove družbe, ki jo ta oseba nadzira, ker po prevzemu nadzora nad to družbo ni izpolnila obveznosti glede poročanja, ni mogoče šteti, da spada med „zadeve v zvezi s pogodbenimi razmerji“ v smislu člena 5(1)(a) Uredbe (ES) št. 44/2001 Sveta z dne 22. decembra 2000 o pristojnosti in priznavanju ter izvrševanju sodnih odločb v civilnih in gospodarskih zadevah.

(1) UL C 46, 16.2.2013.
SL Uradni list Evropske unije C 344/33

Sodba Sodišča (šesti senat) z dne 3. oktobra 2013 (predlog za sprejetje predhodne odločbe Svea hovrätt – Švedska) – kazenski postopek proti Danielu Lundbergu

(Zadeva C-317/12) (1)

(Cestni promet - Uredba (ES) št. 561/2006 - Obveznost uporabe tahografa - Izjeme v zvezi z nekomercialnim prevozom blaga - Pojem - Prevoz, ki ga zasebnik opravi v okviru svoje prostočasne dejavnosti ljubiteljskega tekmovanja v reliju, ki se delno financira s prispevki tretjih)

2013/C 344/56

Jezik postopka: švedščina

Predložitveno sodišče

Svea hovrätt

Stranka v kazenskem postopku v glavni stvari

Daniel Lundberg

Predmet

Predlog za sprejetje predhodne odločbe – Svea Hovrätt – Razlaga člena 3(1) Uredbe Sveta (EGS) 3821/85 z dne 20. decembra 1985 o tahografu (nadzorni napravi) v cestnem prometu (UL, posebna izdaja v slovenščini, poglavje 7, zvezek 1, str. 227) in člena 3(h) Uredbe (ES) št. 561/2006 Evropskega parlamenta in Sveta z dne 15. marca 2006 o usklajevanju določene socialne zakonodaje v zvezi s cestnim prometom in spremembi uredb Sveta (EGS) št. 3821/85 in (ES) št. 2135/98 ter razveljavitvi Uredbe Sveta (EGS) št. 3820/85 (UL L 102, str. 1) – Izjema od obveznosti vgraditve in uporabe tahografa v vozila, katerih masa je manjša od 7,5 ton – Nekomercialni prevoz blaga – Prevoz blaga, ki ga opravi zasebnik v okviru svoje prostočasne dejavnosti kot amaterski voznik relija in ki je delno financiran s sponzorskimi sredstvi zasebnikov in podjetji

Izrek

Pojem „nekomercialni prevoz blaga“ iz člena 3(h) Uredbe (ES) št. 561/2006 Evropskega parlamenta in Sveta z dne 15. marca 2006 o usklajevanju določene socialne zakonodaje v zvezi s cestnim prometom in spremembi uredb Sveta (EGS) št. 3821/85 in (ES) št. 2135/98 ter razveljavitvi Uredbe Sveta (EGS) št. 3820/85 je treba razlagati tako, da zajema prevoz blaga, ki ga posameznik opravi za svoj račun in izključno v okviru svoje prostočasne dejavnosti, pri čemer se ta delno financira s prispevki tretjih in se za ta prevoz ne plača.

(1) UL C 258, 25.8.2012.
SL Uradni list Evropske unije C 325/6

Sodba Sodišča (tretji senat) z dne 12. septembra 2013 (predlog za sprejetje predhodne odločbe Østre Landsret – Danska) – The Commissioners for Her Majesty's Revenue & Customs proti Sunico ApS, M & B Holding ApS, Sunilu Kumarju Harwaniju

(Zadeva C-49/12) (1)

(Pravosodno sodelovanje v civilnih zadevah - Pristojnost, priznavanje in izvrševanje sodnih odločb v civilnih in gospodarskih zadevah - Uredba (ES) št. 44/2001 - Člen 1(1) - Področje uporabe - Pojem „civilne in gospodarske zadeve“ - Tožba javnega organa - Odškodnina zaradi udeležbe tretje osebe, ki ni zavezanec za DDV, pri davčni goljufiji)

2013/C 325/08

Jezik postopka: danščina

Predložitveno sodišče

Østre Landsret

Stranke v postopku v glavni stvari

Tožeča stranka: The Commissioners for Her Majesty's Revenue & Customs

Tožene strank: Sunico ApS, M & B Holding ApS, Sunil Kumar Harwani

Predmet

Predlog za sprejetje predhodne odločbe – Østre Landsret – Razlaga člena 1 Uredbe Sveta (ES) št. 44/2001 z dne 22. decembra 2000 o pristojnosti in priznavanju ter izvrševanju sodnih odločb v civilnih in gospodarskih zadevah (UL, posebna izdaja v slovenščini, poglavje 19, zvezek 4, str. 42) – Področje uporabe – Vključitev ali nevključitev odškodninske tožbe davčne uprave države članice proti podjetjem in fizičnim osebam v drugi državi članici zaradi neplačila davka na dodano vrednost na podlagi domnevne „unlawful means conspiracy“ v skladu z nepogodbenim odškodninskim pravom („tort“)

Izrek

Pojem „civilne in gospodarske zadeve“ v smislu člena 1(1) Uredbe Sveta (ES) št. 44/2001 z dne 22. decembra 2000 o pristojnosti in priznavanju ter izvrševanju sodnih odločb v civilnih in gospodarskih zadevah je treba razlagati tako, da zajema tožbo, s katero organ države članice od fizičnih in pravnih oseb s stalnim prebivališčem ali sedežem v drugi državi članici zahteva odškodnino za škodo, povzročeno s protipravnim dogovorom z namenom utaje davka na dodano vrednost, ki je dolgovan v prvi državi članici.

(1) UL C 118, 21.4.2012.
SL Uradni list Evropske unije C 344/26

Sodba Sodišča (četrti senat) z dne 26. septembra 2013 (predlog za sprejetje predhodne odločbe Bundesgerichtshof – Nemčija) – Salzgitter Mannesmann Handel GmbH proti SC Laminorul SA

(Zadeva C-157/12) (1)

(Območje svobode, varnosti in pravice - Pravosodno sodelovanje v civilnih zadevah - Uredba (ES) št. 44/2001 - Člen 34, točki 3 in 4 - Priznavanje sodne odločbe, izdane v drugi državi članici - Položaj, v katerem navedena odločba ni združljiva z drugo predhodno odločbo, izdano v isti državi članici glede istega zahtevka med istima strankama)

2013/C 344/44

Jezik postopka: nemščina

Predložitveno sodišče

Bundesgerichtshof

Stranki v postopku v glavni stvari

Tožena stranka in pritožnica: Salzgitter Mannesmann Handel GmbH

Tožeča stranka in nasprotna stranka v pritožbenem postopku: SC Laminorul SA

Predmet

Predlog za sprejetje predhodne odločbe – Bundesgerichtshof – Razlaga člena 34, točka 4, Uredbe Sveta (ES) št. 44/2001 z dne 22. decembra 2000 o pristojnosti in priznavanju ter izvrševanju sodnih odločb v civilnih in gospodarskih zadevah (UL, posebna izdaja v slovenščini, poglavje 19, zvezek 4, str. 42) – Priznavanje sodne odločbe, izdane v drugi državi članici – Položaj, v katerem navedena odločba ni združljiva z drugo predhodno odločbo, izdano v isti državi članici glede istega zahtevka med istima strankama

Izrek

Člen 34, točka 4, Uredbe Sveta (ES) št. 44/2001 z dne 22. decembra 2000 o pristojnosti in priznavanju ter izvrševanju sodnih odločb v civilnih in gospodarskih zadevah je treba razlagati tako, da se ne nanaša na nezdružljive odločbe, ki so jih izdala sodišča iste države članice.

(1) UL C 184, 23.6.2012.
SL Uradni list Evropske unije C 225/30

Sodba Sodišča (prvi senat) z dne 27. junija 2013 (predlog za sprejetje predhodne odločbe Naczelny Sąd Administracyjny – Poljska) – Minister Finansów proti RR Donnelley Global Turnkey Solutions Poland Sp. z o.o.

(Zadeva C-155/12) (1)

(DDV - Direktiva 2006/112/ES - Člena 44 in 47 - Kraj, za katerega se šteje, da so v njem opravljene obdavčljive transakcije - Davčno upoštevna navezna okoliščina - Pojem „opravljanje storitev v zvezi z nepremičnino“ - Celovita čezmejna storitev skladiščenja blaga)

2013/C 225/50

Jezik postopka: poljščina

Predložitveno sodišče

Naczelny Sąd Administracyjny

Stranki v postopku v glavni stvari

Tožeča stranka: Minister Finansów

Tožena stranka: RR Donnelley Global Turnkey Solutions Poland Sp. z o.o.

Predmet

Predlog za sprejetje predhodne odločbe – Naczelny Sad Administracyjny – Razlaga členov 44 in 47 Direktive Sveta 2006/112/ES z dne 28. novembra 2006 o skupnem sistemu davka na dodano vrednost (UL L 347, str. 1), kakor je bila spremenjena – Določitev kraja, ki je davčno upoštevna navezna okoliščina – Pojem opravljanja storitev v zvezi z nepremičninami – Celovita storitev skladiščenja blaga, ki se opravlja za trgovske partnerje s sedežem v drugih državah članicah ali tretjih državah in zajema prevzem blaga v skladišču na Poljskem, njegovo spravljanje, njegovo shranjevanje, njegovo nakladanje in razkladanje, njegovo prepakiranje ter njegovo ponovno odpremo stranki

Izrek

Člen 47 Direktive Sveta 2006/112/ES z dne 28. novembra 2006 o skupnem sistemu davka na dodano vrednost, kakor je bila spremenjena z Direktivo Sveta 2008/8/ES z dne 12. februarja 2008, je treba razlagati tako, da opravljanje celovite storitve skladiščenja blaga, ki zajema prevzem blaga v skladišču, njegovo spravljanje na ustrezne skladiščne regale, njegovo shranjevanje, njegovo pakiranje, njegovo odpremo, njegovo razkladanje in njegovo nakladanje, ne spada na področje uporabe tega člena, razen če skladiščenje predstavlja glavno storitev enotne transakcije in je prejemnikom te storitve dodeljena pravica do uporabe celotne izrecno določene nepremičnine ali njenega dela.

(1) UL C 184, 23.6.2012.
Člena 63 in 65 Direktive Sveta 2006/112/ES z dne 28. novembra 2006 o skupnem sistemu davka na dodano vrednost je treba razlagati tako, da v okoliščinah, kakršne so te v zadevi v glavni stvari, ko je stavbna pravica ustanovljena za družbo zaradi gradnje zgradbe v zameno za gradbene storitve, ki vključujejo gradnjo nekih nepremičnin, ki bodo v tej zgradbi, in se navedena družba zaveže, da bo predala ključ v roke osebam, ki so ustanovile to stavbno pravico, ne nasprotujeta temu, da obveznost obračuna DDV na te gradbene storitve nastane, ko je ustanovljena stavbna pravica, torej preden se opravijo te storitve, če so ob ustanovitvi te pravice vse upoštevne informacije glede teh prihodnjih storitev že znane in so tako zadevne storitve zlasti jasno opredeljene ter je mogoče vrednost navedene pravice izraziti v denarju, kar mora preveriti predložitveno sodišče.

V okoliščinah, kakršne so te v zadevi v glavni stvari, v katerih transakcija ni bila opravljena med strankami, povezanimi v smislu člena 80 Direktive 2006/112, kar mora preveriti predložitveno sodišče, je treba člena 73 in 80 navedene direktive razlagati tako, da nasprotujeta nacionalni odločbi, kot je ta v zadevi v glavni stvari, v skladu s katero je davčna osnova za transakcijo, če je plačilo za to transakcijo v celoti dobava blaga ali opravljanje storitev, enaka tržni vrednosti dobavljenega blaga ali opravljenih storitev.
SL Uradni list Evropske unije C 93/3

Sodba Sodišča (drugi senat) z dne 13. februarja 2014 – Evropska komisija proti Združenemu kraljestvu Velika Britanija in Severna Irska

(Zadeva C-530/11) (1)

(Neizpolnitev obveznosti države - Udeležba javnosti pri odločanju in dostopu do sodišč v okoljskih zadevah - Pojem „ne nedopustno drag“ sodni postopek)

2014/C 93/03

Jezik postopka: angleščina

Stranki

Tožeča stranka: Evropska komisija (zastopnika: P. Oliver in L. Armati, agenta)

Tožena stranka: Združeno kraljestvo Velika Britanija in Severna Irska (zastopniki: C. Murrell, M. Holt in J. Maurici, agenti)

Ob intervenciji: Kraljevine Danske (zastopnik: C. H. Vang, agent), Irske (zastopniki: E. Creedon in A. Joyce, agentki, skupaj z E. Barrington in G. Gilmore, barristers)

Predmet

Neizpolnitev obveznosti države – Nesprejetje predpisov, potrebnih za uskladitev s členoma 3(7) in 4(4) Direktive 2003/35/ES Evropskega parlamenta in Sveta z dne 26. maja 2003 o sodelovanju javnosti pri sestavi nekaterih načrtov in programov v zvezi z okoljem in o spremembi direktiv Sveta 85/337/EGS in 96/61/ES glede sodelovanja javnosti in dostopa do sodišč (UL, posebna izdaja v slovenščini, poglavje 15, zvezek 7, str. 466) – Obveznost omejitve ali odstranitve finančnih ovir za dostop do sodišč v okoljskih zadevah – Pojem „nedopustno dragega“ sodnega postopka

Izrek

1. Združeno kraljestvo Velika Britanija in Severna Irska s tem, da ni pravilno preneslo členov 3(7) in 4(4) Direktive 2003/35/ES Evropskega parlamenta in Sveta z dne 26. maja 2003 o sodelovanju javnosti pri sestavi nekaterih načrtov in programov v zvezi z okoljem in o spremembi direktiv Sveta 85/337/EGS in 96/61/ES glede sodelovanja javnosti in dostopa do sodišč v delu, v katerem določata, da zadevni sodni postopki ne smejo biti nedopustno dragi, ni izpolnilo obveznosti iz te direktive.

2. Združenemu kraljestvu Velika Britanija in Severna Irska se naloži plačilo stroškov. Kraljevina Danska in Irska nosita svoje stroške.

(1) UL C 39, 11.2.2012.
SL Uradni list Evropske unije C 282/2

Sodba Sodišča (drugi senat) z dne 12. junija 2014 – Deltafina SpA proti Evropski komisiji

(Zadeva C-578/11 P) (1)

((Pritožba - Omejevalni sporazumi - Italijanski trg nakupa in prve predelave surovega tobaka - Odločba o ugotovitvi kršitve člena 81 ES - Imuniteta pred globami - Obveznost sodelovanja - Pravica do obrambe - Meje sodnega nadzora - Pravica do poštenega sojenja - Zaslišanja prič ali strank - Razumni rok - Načelo enakega obravnavanja))

2014/C 282/02

Jezik postopka: italijanščina

Stranki

Pritožnik: Deltafina SpA (zastopniki: J.-F. Bellis, F. Di Gianni in G. Coppo, odvetniki)

Druga stranka v postopku: Evropska komisija (zastopnika: E. Gippini Fournier in L. Malferrari, agenta)

Izrek

1. Pritožba se zavrne.

2. Družbi Deltafina SpA se naloži plačilo stroškov.

(1) UL C 25, 28.1.2012.